[pic] | AZ EURÓPAI KÖZÖSSÉGEK BIZOTTSÁGA |

Brüsszel, 15.12.2006

COM(2006) 860 végleges

2005/0017 (COD)

A BIZOTTSÁG VÉLEMÉNYE az EK-Szerződés 251. cikke (2) bekezdése harmadik albekezdésének c) pontja értelmében a következő rendeletjavaslattal kapcsolatos közös tanácsi álláspont Európai Parlament általi módosításairól:

AZ EURÓPAI PARLAMENT ÉS A TANÁCS RENDELETE a Nemek Közötti Egyenlőség Európai Intézetének létrehozásáról

A BIZOTTSÁG JAVASLATÁNAK MÓDOSÍTÁSÁRÓLaz EK-Szerződés 250. cikkének (2) bekezdése alapján

2005/0017 (COD)

A BIZOTTSÁG VÉLEMÉNYE az EK-Szerződés 251. cikke (2) bekezdése harmadik albekezdésének c) pontja értelmében a következő rendeletjavaslattal kapcsolatos közös tanácsi álláspont Európai Parlament általi módosításairól:

AZ EURÓPAI PARLAMENT ÉS A TANÁCS RENDELETE a Nemek Közötti Egyenlőség Európai Intézetének létrehozásáról (EGT vonatkozású szöveg)

1. BEVEZETÉS

Az EK-Szerződés 251. cikke (2) bekezdése harmadik albekezdésének c) pontja értelmében a Bizottság véleményezi az Európai Parlament második olvasatban tett módosítási javaslatait. A Bizottság az alábbiakban véleményt nyilvánít a Parlament által elfogadott módosításokról.

2. ESEMÉNYEK

A javaslat beterjesztése az Európai Parlamenthez és a Tanácshoz: COM(2005) 81 végleges – 2005/0017 (COD): 2005. 3. 8.

Az Európai Gazdasági és Szociális Bizottság véleménye: 2005. 9 .27.

Az Európai Parlament véleménye első olvasatban: 2006. 3. 14.

A módosított javaslat beterjesztése az Európai Parlamenthez és a Tanácshoz: 2006. 5. 8.

A Tanács politikai megállapodása a közös álláspontról: 2006. 6. 1.

A közös álláspont hivatalos tanácsi elfogadása: 2006. 9. 18.

A Tanács közös álláspontjára vonatkozó bizottsági közlemény beterjesztése az Európai Parlamenthez: 2006. 9. 21.

Az Európai Parlament véleménye második olvasatban: 2006. 12. 14.

3. A JAVASLAT CÉLJA

A szóban forgó intézet a tagállamok és a közösségi intézmények – különösen a Bizottság – számára jelentene technikai támaszt ahhoz, hogy a lehető legnagyobb mértékben biztosítsák a férfiak és nők közötti egyenlőségre irányuló közösségi politika végrehajtását.

Ebben az összefüggésben az intézet biztosítja az objektív, megbízható és közösségi szinten összehasonlítható elemzések és adatok összegyűjtését és a megfelelő módszertani eszközök kidolgozását – különösen a nemek közötti egyenlőség kérdésének a közösségi politikákba történő beemeléséhez; megkönnyíti a bevált gyakorlatok átadását, az érintett szereplők közötti párbeszédet és jóval ismertebbé teszi e politikát az európai polgárok körében.

A javaslat összhangban van az európai szabályozási ügynökségek keretszabályáról szóló 2002. évi közleménnyel, és az ezen ügynökségeket érintő (2005 februárjában javasolt, és jelenleg is tárgyalt) intézményközi megállapodástervezettel.

4. A BIZOTTSÁG VÉLEMÉNYE AZ EURÓPAI PARLAMENT ÁLTAL MÁSODIK OLVASATBAN ELFOGADOTT MÓDOSÍTÁSOKRÓL

Az Európai Parlament által annak 2006. december 14-i plenáris ülésén második olvasatban elfogadott módosítások a következőkre vonatkoznak:

- Az igazgatótanács összetétele:

közepes méretű (18 tagállami és egy bizottsági képviselőből álló), ügyvezető iroda nélküli igazgatótanács, amelynek tagjai az elnökségek sorrendje szerint rotációs alapon váltják egymást;

- az igazgatótanács összetételéről szóló közös nyilatkozat terve, amely egyértelműen kinyilvánítja, hogy az intézet esetében alkalmazott megoldás nem teremt precedenst a jövőben létrehozandó ügynökségek számára, és amely pontosítja a Tanács képviselőire vonatkozó rotációs rendszert;

- ismét felvetődik a szakértői fórum lehetősége (a tagállamok által kinevezett 27 szakértő, az Európai Parlament által kinevezett 2 szakértő és az európai szintű nem kormányzati szervezetek/szociális partnerek 3 képviselője);

- Az igazgató kinevezése: a kinevezési eljárást explicit módon említik (ugyanaz a rendelkezés, mint az EFSA-rendeletben) és a kiválasztott jelöltnek az Európai Parlament általi meghallgatására vonatkozó lehetőség kötelezővé válik;

Kisebb kiigazítások a 21. cikkben (értékelés) amelynek értelmében az értékelési szempontok közé bekerül az intézmény feladatainak elvégzését irányító struktúrák megfelelőségének vizsgálata, továbbá a 22. cikkben (felülvizsgálati záradék).

E módosítások a Tanács elnöksége és az Európai Parlament előadói közötti kompromisszum eredményei, amelyet a Bizottság támogatott, és amelynek célja a rendelet második olvasatban történő elfogadása.

A Bizottság megítélése szerint a kompromisszum kiegyensúlyozott.

Az igazgatótanács létszáma kisebb lesz; a kompromisszum visszatér a Bizottság által az első olvasatban támogatott megoldásokhoz: korlátozottabb számú igazgatótanács ügyvezető iroda nélkül, a tagok rotációja, tanácsadó/szakértői fórum létrehozása.

A rotációs rendszer, illetve a közös nyilatkozat lehetővé teszi a tartózkodó tagállamok számára egy közepes méretű igazgatótanács elfogadását, míg az igazgató kinevezésére vonatkozó módosítások, a fórum újbóli felvetése és a fórumba az Európai Parlament által jelölt két tag delegálása megfelel az EP igényeinek.

A Bizottság elfogadja az Európai Parlament által a második olvasatban elfogadott módosításokat.

5. KÖVETKEZTETÉS

Az EK-Szerződés 250. cikke (2) bekezdésének értelmében a Bizottság a fentiekben meghatározottaknak megfelelően módosítja javaslatát.